Sit 'n geweer belt op en draai jou arm deur hom. Trek nou die geweer vas in jou skouer. Dit behoort so 50% bewe uit te haal.
Iets wat wel vir my werk maar wel oefening verg, is om doodeenvoudig die geweer op te tel, en sodra die visier opgelyn is met die teiken, te skiet. Amper in een beweging. Dit help natuurlik as mens 'n goeie gevoel vir jou geweer het. Dis nie so moeilik soos dit klink nie, maar jy moet maar eers met 'n windbuks oefen totdat jy die truuk agter die blad het.
Ek moet seker maar noem dat dit oop visier is. Ek dink nie ek sal dit met 'n teleskoop regkry nie want ek moet altyd 'n oomblik neem om myself te orienteer met die ding.
Ek was in Julie vanjaar gelukkig om 'n rooibok deur die hart te skiet oor afstand van 191 meter, sommer so uit die vuis uit. Ja, dit was met my .270!!! Ek hou in die algemeen nie van te groot vergroting in die Bosveld nie, gebruik nie meer as 6 x vergroting nie. Mens moet maar meeste asem uit jou longe hê as jy die skoot af-"druk" en ja, ek spot dikwels en sê dis dikwels 'n kwessie van "raak bewe". Die tegniek van die geweer egalig vertikaal optrek, werk vir my die beste. Ek glo die windbuks is waardevol wanneer dit by voorbereiding kom. Hoe fikser mens natuurlik is, hoe beter.
5. Soos wat mens ouer word raak die oë swakker en die hande meer bewerig. Groter teleskoope help vir die swak oë maar vereger die bewerasies. Ek wonder steeds hoe om die 2 te hanteer...
Ek lig ook die geweer op deur die teiken, maar deesdae net op naby skote. As jou myle hoog raak en baie was grondpad, moet 'n ou dit maar teësinnig aanvaar. Ons kan ons nie bankrot oefen soos Jerry Miculek nie.